“Plummeting” – WoordNoot
3 September 2019 3 September 2019 woordnoot
UK ​ /ˈplʌm.ɪt/ US ​ /ˈplʌm.ɪt/
Dis hoe my lewe nou is. In plaas van opgewonde planne maak vir die reis Skotland toe, is die alledaagse lewens van my kinders besig om teen die spoed van wit lig te “plummet” of in goeie boere afrikaans…neer te donder (Ekskuus, ek praat as ‘n reël nie eintlik so nie, maar ek kry nie ‘n besadige afrikaanse woord wat dit kan beskryf nie.)
My seun het opgegee. Hy het opgegee op die lewe, op voorbestaan, op sy kind, op sy vrou, op sy toekoms. Die man wat Saterdag oggend sy kind by my afgelaai het, is die grootste vreemdeling vir my. Daar is ‘n spreekwoord wat sê dat iemand nie sleg grootgeword het nie, maar groot sleg geword het. Ek sien dit en dit slaan my asem weg. Ek is so stom, so seer en so wanhopig want ek weet nie wat kan hier red nie. En ek sit op die wal van die vulkaan en wag dat my kind se asse die lug inskiet. En ek is so flippin magteloos. Hy luister nie, hy praat nie. Plummet
Sy dogtertjie is vreemd vir my. My Jakarandakind is besig om te verander in ‘n manipuleerder van formaat. Die skok toe ek op ‘n stadium moes terug tree en mooi kyk na wat besig is om te gebeur, is so erg dat ek voel my hart kramp fisies. Ek kry nie asem nie. Die Oom hou kop en laat my asemhaal in ‘n papiersak.
Die Prediker se meedoënlose woorde herhaal in my kop. “Tevergeefs, alles tevergeefs” Agt jaar se bid en vra dat haar gees beskerm sal word teen dit wat haar ouers se lewens vernietig, was tevergeefs. Die patroon is geskep. Plummet, plummet….
Vanmiddag kry ek ‘n boodskap. ‘n Waarskuwing. Glimlagkind (wat laaaannnkal nie meer glimlag nie) het haar besluit gemaak. Sy gaan nog in die week haar Pa kom inlig dat sy nie meer wil voortgaan met haar huwelik nie. Plummet, plummet, plummet…….
Want dis nie net ek wat plummet nie…..
Daar is nie winde wat mens slaat sweef nie. Daar is ‘n woedende blaas wat my afdruk aarde toe.
Please help me! I am falling…..
Previous My “Kuns” blootgestel
3 September 2019 om 2:00 nm
Ria, nee. Jy weet daar is hoop. Veral jy. Jy gaan nie ingee nie, want jy hoef nie. Haal asem, neem asseblief een tree terug. En bly dan stil staan. Die spiraal is nie joune nie.
3 September 2019 om 2:53 nm
3 September 2019 om 2:49 nm
3 September 2019 om 2:59 nm
This too shall pass, haal asem en tree dan vorentoe, jy kan want jy het dit al reggekry. Sterkte
3 September 2019 om 3:00 nm
3 September 2019 om 3:27 nm
Ek is buite woorde hier.
3 September 2019 om 4:12 nm
Die seerste seer – as mens se kinders swaarkry, staan mens magteloos.
3 September 2019 om 4:27 nm
4 September 2019 om 9:45 vm
4 September 2019 om 3:05 nm
Sjoe! Ek het nie woorde nie. Wens ek was daar om jou vas te hou en te troos.
4 September 2019 om 7:27 nm
Dankie Bytjie..net die feit dat jy inloer is klaar n stywe drukkie
6 September 2019 om 6:31 vm
Sterkte vir jou, hou vas aan jou God, kyk op. Haal diep asem🤗🤗🤗🤗🤗🤗🤗🌹. Jy kan!!!!
7 September 2019 om 6:06 nm